CELEX: 32014D0476
Language: et
Date: 2014-07-17 00:00:00
Title: 2014/476/EL: Komisjoni rakendusotsus, 17. juuli 2014 , millega kinnitatakse Rootsis kasutatavad searümpade liigitamise meetodid ja tunnistatakse kehtetuks otsus 97/370/EÜ (teatavaks tehtud numbri C(2014) 4946 all)

19.7.2014   
            
            
               ET
            
            
               Euroopa Liidu Teataja
            
            
               L 214/29
            
         KOMISJONI RAKENDUSOTSUS,
   17. juuli 2014,
   millega kinnitatakse Rootsis kasutatavad searümpade liigitamise meetodid ja tunnistatakse kehtetuks otsus 97/370/EÜ
   
      
         (teatavaks tehtud numbri C(2014) 4946 all)
      
   
   (Ainult rootsikeelne tekst on autentne)
   
      (2014/476/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 20 punkti p,
   ning arvestades järgmist:
   
               (1)
            
            
               Määruse (EL) nr 1308/2013 IV lisa B osa IV punkti alapunktis 1 on sätestatud, et searümpade klassifitseerimiseks hinnatakse tailihasisaldust vastavalt komisjoni kinnitatud liigitusmeetoditele; kinnitada võib üksnes statistiliselt tõestatud hindamismeetodeid, mis põhinevad searümba ühe või mitme anatoomilise osa füüsilisel mõõtmisel. Liigitusmeetodite kinnitamisel tuleks lähtuda hinnangu vastavusest statistilise vea piirnormile. Kõnealune statistiline viga on määratletud komisjoni määruse (EÜ) nr 1249/2008 (2) artikli 23 lõikes 3.
            
         
               (2)
            
            
               Komisjoni otsusega 97/370/EÜ (3) lubati Rootsis kasutada searümpade liigitamiseks kolme meetodit.
            
         
               (3)
            
            
               Kuna kinnitatud liigitusmeetodid vajavad tehnilist kohandamist, on Rootsi taotlenud komisjonilt luba asendada searümpade liigitamise meetodites „Intra-scope (Optical Probe)”, „Hennessy Grading Probe (HGP II)” ja „AutoFom” kasutatavad valemid ning kinnitada kaks uut searümpade liigitamise meetodit „Fat-O-Meat'er II (FOM II)” ja „Hennessy Grading Probe 7 (HGP 7)” oma territooriumil. Rootsi on esitanud proovidissekteerimise üksikasjaliku kirjelduse, märkides põhimõtted, millel see meetod põhineb, selle proovidissekteerimise tulemused ning tailihasisalduse mõõtmiseks kasutatava võrrandi määruse (EÜ) nr 1249/2008 artikli 23 lõikega 4 ettenähtud protokollis.
            
         
               (4)
            
            
               Kõnealuse taotluse läbivaatamisel selgus, et asjaomaste uute valemite ja meetodite kinnitamise tingimused on täidetud. Seepärast tuleks lubada Rootsis kõnealuseid valemeid ja meetodeid kasutada.
            
         
               (5)
            
            
               Seadmete või liigitusmeetodite muutmine tohiks olla lubatud üksnes juhul, kui see on sõnaselgelt lubatud komisjoni rakendusotsusega.
            
         
               (6)
            
            
               Selguse ja õiguskindluse huvides tuleks vastu võtta uus otsus. Seetõttu tuleks otsus 97/370/EÜ kehtetuks tunnistada.
            
         
               (7)
            
            
               Käesoleva otsusega ette nähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rootsis lubatakse searümpade liigitamiseks vastavalt määruse (EL) nr 1308/2013 IV lisa B osa IV punkti alapunktile 1 kasutada järgmisi meetodeid:
   
               a)
            
            
               seade „Intra-scope (Optical Probe)” ja sellega seotud hindamismeetodid, mille üksikasjad on esitatud lisa I osas;
            
         
               b)
            
            
               seade „Hennessy Grading Probe 2 (HGP 2)” ja sellega seotud hindamismeetodid, mille üksikasjad on esitatud lisa II osas;
            
         
               c)
            
            
               seade „AutoFom III” ja sellega seotud hindamismeetodid, mille üksikasjad on esitatud lisa III osas;
            
         
               d)
            
            
               seade „Fat-O-Meat'er II (FOM II)” ja sellega seotud hindamismeetodid, mille üksikasjad on esitatud lisa IV osas;
            
         
               e)
            
            
               seade „Hennessy Grading Probe 7 (HGP 7)” ja sellega seotud hindamismeetodid, mille üksikasjad on esitatud lisa V osas.
            
         Artikkel 2
   Lubatud seadme või liigitusmeetodite muutmine on lubatud üksnes juhul, kui muudatus on sõnaselgelt lubatud komisjoni rakendusotsusega.
   Artikkel 3
   Otsus 97/370/EÜ tunnistatakse kehtetuks.
   Artikkel 4
   Käesolevat otsust kohaldatakse alates 1. juulist 2014.
   Artikkel 5
   Käesolev otsus on adresseeritud Rootsi Kuningriigile.
   
      Brüssel, 17. juuli 2014
      
         
            Komisjoni nimel
         
         
            komisjoni liige
         
         Dacian CIOLOȘ
      
   
   
      (1)  ELT L 347, 20.12.2013, lk 671.
   
      (2)  Komisjoni määrus (EÜ) nr 1249/2008, 10. detsember 2008, milles sätestatakse ühenduse looma-, sea- ja lambarümpade klassifitseerimisskaalade ning kõnealuste klassifitseerimisskaalade kohastest hindadest teatamise üksikasjalikud rakenduseeskirjad (ELT L 337, 16.12.2008, lk 3).
   
      (3)  EÜT L 157, 14.6.1997, lk 19.
   
      LISA
      SEARÜMPADE LIIGITAMISE MEETODID ROOTSIS
      I OSA
      
         Intrascope (Optical Probe)
      
      
               
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet Intrascope (Optical Probe).
               
            
               
                  2.
               
               
                  Seade Intrascope peab olema varustatud kuusnurkse sondiga, mille suurim laius on 12 mm (ja 19 mm sondi tipus oleval labal) ning mis sisaldab vaateakent, valgusallikat ja liugsilindrit.
               
            
               
                  3.
               
               
                  Rümba tailihasisaldus arvutatakse järgmise valemiga:
                  
                     ,
                  kus:
                  
                              SP_F1
                           
                           
                              :
                           
                           
                              seljapeki (sealhulgas kamara) paksus millimeetrites, mõõdetuna 8 cm rümba keskjoonest vahetult viimase roide tagant.
                           
                        
            
               
                  4.
               
               
                  Valem kehtib 50–120 kilogrammi kaaluvate rümpade puhul.
               
            II OSA
      
         Hennessy Grading Probe 2 (HGP 2)
      
      
               
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet Hennessy Grading Probe 2 (HGP 2).
               
            
               
                  2.
               
               
                  Hennessy-sondiga tehtava peegeldusspektroskoopia puhul mõõdetakse sondi sisestamisel kihtide eralduspinnalt peegeldunud valgust ja vastavat sondi sisestamise sügavust millimeetri murdosades.
               
            
               
                  3.
               
               
                  Selleks, et saada optimaalseid andmeid analüüsitava loomaliigi kudede ja kudede eralduspindade kohta, valitakse teatavad optiliste signaalide vahemikud.
               
            
               
                  4.
               
               
                  Seadmel Hennessy Grading Probe on sond läbimõõduga 5,95 millimeetrit ja selle kõrval 6,3 mm tera fotodioodiga (Siemens LED, tüüp LYU 260-EO, ja fotodetektor, tüüp 58 MR); seadme tööulatus on 0–120 mm.
               
            
               
                  5.
               
               
                  Mõõtmistulemused teisendatakse hinnanguliseks tailihasisalduseks seadmega HGP 2 või sellega ühendatud arvutiga.
               
            
               
                  6.
               
               
                  Rümba tailihasisaldus arvutatakse järgmise valemiga:
                  
                     ,
                  kus:
                  
                              GP2_F1
                           
                           
                              :
                           
                           
                              seljapeki (sealhulgas kamara) paksus millimeetrites, mõõdetuna 8 cm rümba keskjoonest vahetult viimase roide tagant;
                           
                        
                              GP2_F2
                           
                           
                              :
                           
                           
                              seljapeki (sealhulgas kamara) paksus millimeetrites, mõõdetuna 6 cm rümba keskjoonest, 12 cm pea poole võrreldes F1-ga;
                           
                        
                              GP2_M
                           
                           
                              :
                           
                           
                              lihase paksus millimeetrites mõõdetuna samal ajal ja samas kohas kui F2.
                           
                        
            
               
                  7.
               
               
                  Valem kehtib 50–120 kilogrammi kaaluvate rümpade puhul.
               
            III OSA
      
         AutoFom III
      
      
               
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet AutoFom III.
               
            
               
                  2.
               
               
                  Ultrahelitehnoloogial põhinev seade AutoFom III võimaldab saada rümba digiteeritud 3-D skanningu. Ultrahelikujutise tekitavad 16 muundurit, mis on paigaldatud roostevabast terasest mõõturisse.
               
            
               
                  3.
               
               
                  Kooskõlas liidu võrdlusmeetodiga prognoositakse searümba tailihasisaldust valemi abil, mis sidusmuutujate alusel on saadud ultrahelikujutisest. Kujutise analüüsist saadakse rohkem kui 50 sidusmuutujat. Statistilise analüüsiga arvutatakse kaks koordinaati, millest kumbki on sama kuue sidusmuutuja lineaarne kombinatsioon. Lõplik valem esitatakse sidusmuutujatega järgmisel kujul:
                  
                     ,
                  kus:
                  
                              R2P4
                           
                           
                              :
                           
                           
                              p2_selected_fat_mm. Rasvakihi mõõde P2 (millimeetrites) valitud kohas;
                           
                        
                              R2P11
                           
                           
                              :
                           
                           
                              minpair_value. Ristlõike vektori jaoks kasutatakse filtermaski, mis valib kaks eraldi, teineteisest 14 cm kaugusel asuvat piirkonda. See on filtri tulemusvektori miinimum;
                           
                        
                              R2P12
                           
                           
                              :
                           
                           
                              P2_skew. Valitud P2 ja valimata P2 suhe. Tegelikult kasutatav punkt on keskosale pisut lähemal, et suurendada väärtuse sobivust väga längus rümpade puhul. Väärtus on suurem kui 1,0 või sellega võrdne;
                           
                        
                              R2P15
                           
                           
                              :
                           
                           
                              minpair_value v2. Minpair-väärtuse teine versioon.
                           
                        
                     Liha/roide eralduspind
                  
                  
                              R3P5
                           
                           
                              :
                           
                           
                              max_meat_mm. Liha suurim mõõt. Roide suurim kaugus miinus peki vähim kaugus, mis on teisendatud millimeetriteks.
                           
                        
                     Fat 1 rasvakihtide eralduspind
                  
                  Rasvakihti fat1 mõõdetakse sea tagaosa reietükil 5.–6. roide juures. Neid nimetatakse B-punktideks.
                  
                              R4P3
                           
                           
                              :
                           
                           
                              fat1_p2_selected. Rasvakihi fat1 mõõdud valitud punktis P2.
                           
                        
            
               
                  4.
               
               
                  Valem kehtib 50–120 kilogrammi kaaluvate rümpade puhul.
               
            IV OSA
      
         Fat-O-Meat'er II (FOM II)
      
      
               
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet Fat-O-Meat'er II (FOM I).
               
            
               
                  2.
               
               
                  Seade on mõõtesüsteemi Fat-O-Meat'er uus versioon. Seadmes FOM II on optiline noaga sond, sügavuse mõõtmise seadis (mõõteulatus 0–125 mm) ning andmete kogumise ja analüüsimise paneel — 15-tollise puutetundliku ekraaniga arvuti Carometec (Ingress Protection IP69K). Mõõtmistulemused teisendatakse hinnanguliseks tailihasisalduseks seadme FOM II abil.
               
            
               
                  3.
               
               
                  Rümba tailihasisaldus arvutatakse järgmise valemiga:
                  
                     ,
                  kus:
                  
                              FOM_F1
                           
                           
                              :
                           
                           
                              seljapeki paksus millimeetrites, mõõdetuna 8 cm rümba keskjoonest tagant kolmanda ja neljanda nimmelüli vahelt;
                           
                        
                              FOM_F2
                           
                           
                              :
                           
                           
                              seljapeki paksus millimeetrites, mõõdetuna 6 cm rümba keskjoonest tagant kolmanda ja neljanda nimmelüli vahelt;
                           
                        
                              FOM_M
                           
                           
                              :
                           
                           
                              lihase paksus millimeetrites, mõõdetuna samal ajal ja samas kohas kui F2.
                           
                        
            
               
                  4.
               
               
                  Valem kehtib 50–120 kilogrammi kaaluvate rümpade puhul.
               
            V OSA
      
         Hennessy Grading Probe 7 (HGP 7)
      
      
               
                  1.
               
               
                  Käesoleva osaga ette nähtud eeskirju kohaldatakse siis, kui searümpade liigitamiseks kasutatakse seadet Hennessy Grading Probe 7 (HGP 7).
               
            
               
                  2.
               
               
                  Hennessy-sondiga tehtava peegeldusspektroskoopia puhul registreeritakse mõõtmisprofiile, mis on saadud millimeeter-murdosades mõõdetavate sisestusvahemaade hajuvalgussignaalide registreerimisel.
               
            
               
                  3.
               
               
                  Selleks, et saada optimaalsed andmed, mis on kättesaadavad objektiivselt analüüsitava loomaliigi eri kudede vahel ja sees, valitakse konkreetsed optilise riba laiused.
               
            
               
                  4.
               
               
                  Seadmel Hennessy Grading Probe on sond läbimõõduga 5,95 millimeetrit ja selle kõrval 6,3 mm tera fotodioodiga (Siemens LED, tüüp LYU 260-EO, ja fotodetektor, tüüp 58 MR); seadme tööulatus on 0–120 mm.
               
            
               
                  5.
               
               
                  Mõõtmistulemused teisendatakse hinnanguliseks tailihasisalduseks HGP 7 seadme või sellega ühendatud arvuti abil.
               
            
               
                  6.
               
               
                  Mõõtekurvi hindamisel on HGP 2 ja HGP 7 vahel vaid vähene erinevus.
               
            
               
                  7.
               
               
                  Rümba tailihasisaldus arvutatakse järgmise valemiga:
                  
                     ,
                  kus:
                  
                              GP7_F1
                           
                           
                              :
                           
                           
                              seljapeki (sealhulgas kamara) paksus millimeetrites, mõõdetuna 8 cm rümba keskjoonest vahetult viimase roide tagant
                           
                        
                              GP7_F2
                           
                           
                              :
                           
                           
                              seljapeki (sealhulgas kamara) paksus millimeetrites, mõõdetuna 6 cm rümba keskjoonest, 12 cm pea poole võrreldes F1-ga.
                           
                        
                              GP7_M
                           
                           
                              :
                           
                           
                              lihase paksus millimeetrites mõõdetuna samal ajal ja samas kohas kui F2.
                           
                        
            
               
                  8.
               
               
                  Valem kehtib 50–120 kilogrammi kaaluvate rümpade puhul.